કાલાવડ રોડ પર અવધ સિઝન હોટલ પાસે સોહન એપાર્ટમેન્ટમાં રહેતી મહિલાના પતિ સમીરખાન મહમદ યકુબ (ઉ. વ. રપ) એ તાલુકા પોલીસમાં ફરિયાદ નોંધાવી છે કે તેમના પત્ની શનિવારે બપોરે મોટામવા પાસે ભરાતી શનિવારી બજારમાં ખરીદી કરવા ગઈ ત્યારે મચ્છી માર્કેટમાં ત્રણ અજાણ્યા શખસોએ તેની પાછળ પાછળ જઈ છેડતી કરતાં મહિલાએ પોતાના પતિને ફોન કરીને બોલાવતાં તે અને તેનો મિત્ર વિશાલ સ્થળ પર દોડી આવ્યા હતા અને ત્રણેય શખસોને પાછળ આવવાની ના પાડતાં અને સમજાવવાનો પ્રયાસ કરતાં આરોપીઓએ એક સંપ કરી ઝઘડો કરી લોખંડનો પાઈપ અને લાકડાંના ધોકાથી સમીરખાન અને વિશાલ પર હુમલો કર્યો હતો.